  [🕡 Какви документи са необходими за развод по взаимно съгласие?](#collapseFour) 
 Минимално необходимите документи за развод по взаимно съгласи са оригиналът от удостоверението за сключен граждански брак между страните, копия от удостоверения за раждане на непълнолетни деца, документ за собственост на семейното жилище, снимани лични карти на съпрузите, евентуално удостоверения за регистрация на МПС, които са придобити по време на брака. Ако в производството по развод по взаимно съгласие е договорена издръжка, която ще се плаща по банков път задължително се предоставя и банкова сметка на родителя, който ще я получава. В зависимост от спецификата на конкретния казус могат да бъдат необходими удостоверения от общината, копие от брачен договор, договор за наем и др. Точният набор от документи за конкретния случай се определя от Вашия бракоразводен адвокат, в зависимост от спецификата на отношенията между двамата съпрузи.